Oberzent

Owwerzent odder Ewwerzent is e Schadt im Odewald, im hessische Odewaldkreis. Owwerzent is am 1. Janua 2018 gegrindt worre. Di bisherische Gemeinde Hesseegg, Rourebäig un Senschbochdal un di Schdadt Berfelle hawwe sisch zu Owwerzent zammegschlosse.

 Da Name 
Owwerzent nennt ma de sidlische Deil vum hessische Odewaldkreis. Der Name kummt vun Zent, so hawwe di middelalderlische Gerischtsbezirge ghaaße, zu denne mehrere Orde zammegschlosse ware. Di Owwerzent hot zur Grafschaft Erbach geghehrt.

 Geographie 
mini|none|Des Gebiet vun Owwerzent
Di Gemaagung vun Owwerzent is di sidlischde Gemaagung im Odewaldkreis un nimmt mit 165,5 km² iwwer e Värdel vun soiner Fläsch oi. Da geologische Unnergrund beschdeht uf da gsamde Gemaagung aus Bundsandschdåå. Di diefschde Schdell vun da Gemaagung ligd mit 175 m i. NHN im Finggebachdal, di häigschde mit 558 m i. NHN uf da Senschbescher Häih. 70 Brozent vun da Gemaagungsfläsch sin Wald, insgsamt 240 km².https://www.rnz.de/nachrichten/eberbach_artikel,-oberzent-der-erste-buergermeister-spuert-den-druck-und-die-erwartungshaltung-_arid,363877.html

Noch da ledschde vorhandene Schdadistig, vum 31. Dezember 2016, hot di Schdadt Owwerzent bei ihrer Grindung 10.222 Oiwuhner ghat. Da Zammeschluß zu Owwerzent waa seid em End vun da Hessische Gebiedsreform 1979 di erschd Ännerung bei de Hessische Schdädte un Gemeinde.

Owwerzent beschdeht aus 19 Schdaddeile:

 Schdadtdeil  Åiwuhner Airlebach  322 Berfelle  3508 Etzåå  144 Falmgseeß  470 Finggeboch  457 Gåmmelschboch  907

 Hebschdahl  237 Hesselbach  161 Hetschboch  804 Hinnerbach  77   Kailbach  242 Kortelshitt  453 Olfe  326

 Owwer-Haabrunn  314 Owwer-Senschboch  208 Rauboch  58 Rourebäig  861 Schëllebach  239 Unner-Senschboch  423 zamme  10211

(Åiwuhnerzahle vum 31.12.2020https://www.stadt-oberzent.de/stadtleben/stadtportrait/zahlen-und-daten/)

Di Ehemolische Gemeinde / Stadt vorm Zammeschlußhttps://www.oberzent.info/%C3%BCber-uns/ (ågeguggt am 26.06.2018; Seit gibts nimmi):
 Ehemolische Gemeinde / Stadt  Åiwuhner  Fläsch, km² Berfelle  6.403  71,20 Hesseegg  634  29,98 Rourebäig  2.228  30,48 Senschbochdal  942  33,94 Zamme  10.207  165,60

 Bolidigg 
mini|Verwaldungssitz: s Rothaus in Berfelle
Noch da Schdadtgrindung im Janua sin am 29. Abrill 2018 37 Stadtverordnede gewählt worre. Weil awwer in Hesse alle fimpf Johr Kommualwahle in alle Kommune gleischzeidisch sinn, wa ausnahmsweis noch drei Johr, am 14. Mätz 2021, schun di nägscht Kommunalwahl. Do di Ergebnisse:2018: Rhein-Neckar-Zeitung vom 4. Mai 2018: Oberzent. Stadtparlament und Ortsbeiräte sind gewählt; 
2021: Stadt Oberzent: Wahlen
 Badeie un Wählergemeinschafde %2018 Sitz2018 %2021 Sitz2021 ÜWO Iwwerbadeilische Wählergemeinschaft Owwerzentecho-online vom 29. September 2017: Überparteiliche aus der Oberzent gehen zusammen: ÜWO will stärkste Fraktion werden35,01331,512SPDSozialdemogradischi Badei vun Deitschland27,91025,19CDU Chrischdlisch Demogradischi Union vun Deitschland17,1620,58 FDP Freii Demogradische Badei10,8413,45 GRÜNE Bindnis 90/Di Griene7,939,13LINKEDi Lingge1,310,40Zamme100,037100,037Wahlbeteilischung in %66,158,0
Di Schdaddeile sin zu 13 Ordsbezirge zammegschlosse, wu jeweils en Ordsbeirot wähle. In Ordsbeirot beschdeht, da Oiwuhnerzahl endschbreschend, aus drei bis nain Midglieder pro Ordsbezirg. Di Ordsbeirät werre bei de Kommunalwahle gewählt.

Di Ordsbezirg sin: * Airlebach, * Berfelle, * Etzåå, * Falmgseeß, * Finggeboch, * Gåmmelschboch, * Hebschdahl, * Hesselbach, * Hetschboch,  * Kortelshitt, * Olfe, * Owwer-Haabrunn, * Rourebäig

Am 28.05.2018 is da badeilose Christian Kehrer (bis dohie Berjermeischder vun da Gemeinde Senschbochdal) zum Berjermeischder vun Owwerzent gewäht worre. Soi Åmdszeit hot offiziell am 1. Juli åågfange. Des Land Hesse hot in Abschbrooch mid de vier alde Kommune ab 1. Janua de Egon Scheuermann als Schdaadsbeuffdragder ernannt, wu di Uffgawe vum Berjermeischder kummissarisch ausgfihrt hot.

 Hinnergrund vun da Schdadtgrindung 
Grund fä di Endscheidung, di drei Gemeinde un ää Schdadt zu äner Schdadt zammezuschließe ware zunehmende Brobleme: Es sin in de ledschde Johr viel Ärwetsblätz weggfalle. Viele Gschäfde fä de Grundbedaaf hawwe zugemacht. S gibt immer wennischer Ärzt. Innerhalb vun fuchzeh Johr is di Bevelgerung ugfähr zäh Brozend zuriggange. Um di Infraschdrugdur drotzdem uffreschdzuerhalde, hawwe di Gemeinde zum Deil hoche Schulde mache misse.

Mim Zammeschluß kumme finanzielle Vordeile: In der Verwaldung werd Geld gschbaat, s Land Hesse erläßd de Gemeinde 46 Brozend vun de Schulde, des sin zamme 4,1 Milliune Åiro, un wann e Kommun mähner wie zähdausend Oiwuhner hot, griggt se wesendlisch mähner Middel vum Land. Des zamme mescht ugfähr ää Milliun Åiro im Johr aus. In Berfelle konnt am 2. Mätz 2018 e neies Gsundheitszendrum oigeweiht werre. Des is vum Gsundheidsminischderium un vum Låndkreis unnerschditzt worre.https://www.oberzent.info/gesundheitsversorgung/ (ågeguggt am 26.06.2018; Seit gibts nimmi); Seit vum Zendrum: https://web.archive.org/web/20210422235759/https://www.gesundheitsregion-oberzent.de/

In da Verwaldung soll zwaa gschbaat werre, awwer di Ämder bleiwe iwweral vor Ord erhalde, so daß es fä di Oiwuhner, wu iwwer 166 km² verdeilt wuhne, kää Nochdeile gibt. Di Schdadtreschde hot di neie Schdadt Owwerzent vun Berfelle iwwernemme kenne. Vor der Zåmmeschließung sin di Oiwuhner gfrogt worre un die hawwe am 22. Mätz 2016 mid ere Mehrheit vun 82,5 Brozent dafir gschdimmt.

 Wabbe, Flagg un Logo 

Des neie Wabbe setzt sisch aus Elemende vun de Wabbe vun de vier bisherische Gemeinde zamme: s Häschgeweih vun Rourebäig, s Kraiz uffeme Boore mid zwee Schdern vun Hesseegg, s Rad vun Senschbochdal un da Bär vun Berfelle.

Di Flagg is roud-weiß gschbalde, des heeßt drei Schdreife roud-weiß-roud, 1:3:1, mim Wabbe in da Mitt. Di Faawe vun da Schdadt sin roud un weiß.

In da Daaschdellung noch auße verwendt di Schdadt e Logo, uff demm vier bedaidende Bauwerge zu sehe sin: di Burg Freieschdåå in Gåmmelschboch, di Madinskärsch in Berfelle, di Quellkärsch in Schëllebach un s Himbäschl-Viadugd in Hetschboch.

 Pattnerorde 
Olfe hot seid 1966 e Pattnaschaft mit da Gemeinde Trévignin (Département Savoie) in Frånkreisch. Die gilt als di klännschde Pattnaschaft vun Eiroba. Da Pattnaord vun de Orde in da ehemolische Gemeinde Hesseegg is seid 1985 di Gemeinde Weißeborn im Werra-Meißner-Kreis in Hesse.

 Oirischdunge 
 Versorgung un Bildung 
In Owwerzent sinn fimf Kinnerschule, vier Grundschule un ää indegrierde Gsamtschul, di Owwerzent-Schul in Berfelle. Im Birgerhaus Berfelle is e Bischerei. S gibt 16 Feierwehre un e Aztzendrum.

 Freizeit 
Owwerzent hot drei Freibäder. Ämol im Munat is des Hallebad vun da Owwerzent-Schul fä di Effendlischkeid offe. S gibt in Owwerzent 125 Vereine.https://www.rnz.de/nachrichten/eberbach_artikel,-oberzent-der-erste-buergermeister-spuert-den-druck-und-die-erwartungshaltung-_arid,363877.html

 Museeë 
S Museum vun da Owwerzent in Berfelle is da regionale Gschischt un da ländlische Alldagskuldur gewidemt.

 Verkehr 
Dursch Hetschboch, Schëllebach un Kailbach fährt di Odewaldbåhn zwische Erbach un Damstadt.

 Kuldur 
 Feschde 
Seid 1901 werd am Wocheend vum zwedde Sunndag im Juli vun Freidag bis Mondag der Berfellemer Gailsmarik abghalde. Hehepungd is da Gailsmarik-Mondag mid da gräischde Dierzuchtschau vun Hesse.

In Owwerzent werre elf Kerwe gfeiert: da Reih noch, im Auguscht: Unner-Senschboch, Olfe, Airlebach, Hebschdahl, Schëllebach, Hetschboch, in da erschde Sebdemberhälft: Gåmmelschboch, Owwer-Senschboch, Falmgseeß, Åfang Ogdower: Berfelle, Kortelshitt. In Finggeboch hot-s bis 2017 di Bockskerwe gewwe.

 Bildergalerie 

 Im Netz 



 Einzlnochweis 
 Di meischde Informazione schdamme vun da Indernetbräsenz vun da Schdadt Owwerzent: https://www.oberzent.info/ (ågeguggt 2018; Seit gibts nimmi; agduelle Indernetbräsenz: www.stadt-oberzent.de)

Kategorie:Odewaldkreis
Kategorie:Badisch un hessisch Kurpälzer Orde